sagorsarker/bangla-wikipedia huggingface dataset:
দোয়েল (অভিনেত্রী)

ইফতে আরা ডালিয়া দোয়েল (জন্মঃ ২৫ সেপ্টেম্বর, ১৯৬৬ - মৃত্যুঃ ২৯ ডিসেম্বর, ২০১১) একজন বাংলাদেশী অভিনেত্রী ছিলেন। ১৯৮৪ সালে চন্দ্রনাথ ছবির মাধ্যমে চলচ্চিত্র জগতে প্রবেশ করেন। তিনি তার সহ অভিনেতা সুব্রত বড়ুয়াকে বিবাহ করেন।
আশির দশকে বরেণ্য চিত্রনির্মাতা চাষী নজরুল ইসলাম পরিচালিত 'চন্দ্রনাথ' ছবিতে অভিনয়ের মধ্য দিয়ে ঢালিউডে নায়িকা হিসেবে দোয়েলের অভিষেক ঘটে। ছবিটিতে তার বিপরীতে অভিনয় করেন নায়করাজ রাজ্জাক। চিত্রনায়ক সুব্রত বড়ুয়াকে ১৯৮৮ সালে বিয়ে করেন দোয়েল। তাদের সংসারে দুই সন্তান - অন্তর এবং জনপ্রিয় ক্ষুদে মডেল তারকা ও চলচ্চিত্রের শিশুশিল্পী প্রার্থনা ফারদিন দিঘী রয়েছে।
দোয়েল ২০০৯ সালের শেষদিকে মস্তিষ্কে রক্তক্ষরণজনিত রোগে আক্রান্ত হন। তখনই তাকে রাজধানীর স্কয়ার হাসপাতালে ভর্তি করা হয়। এরপর থেকে তার শারীরিক অবস্থার কোনো উন্নতি হয়নি। সর্বশেষ এক মাসে চিকিৎসার জন্য তিনটি হাসপাতাল পরিবর্তন করতে হয়। অবশেষে দীর্ঘদিন অসুস্থ থাকার পর রাজধানীর একটি হাসপাতালে ২৯ ডিসেম্বর, ২০১১ সালে মারা যান।
জন ম্যাকার্থি

জন ম্যাকার্থি () (৪ সেপ্টেম্বর, ১৯২৭ - ২৪ অক্টোবর, ২০১১) একজন আমেরিকান কম্পিউটার বিজ্ঞানী। তিনি "কৃত্রিম বুদ্ধিমত্তা" ও প্রোগ্রামিং ভাষা লিস্পের জনক। তিনি "আর্টিফিশিয়াল ইন্টেলিজেন্স" নামক পরিভাষার প্রচলন করেন।
ম্যাকার্থি ম্যাসাচুসেটসের বস্টনে জন্মগ্রহণ করেন। তার বাবা একজন আইরিশ এবং মা লিথুনিয়ান।
ম্যাকার্থি ১৯৪৪ সালে ক্যালিফোর্নিয়া ইনস্টিটিউট অফ টেকনোলজিতে ভর্তি হন। শারীরিক শিক্ষা কার্যক্রমে অংশগ্রহণ না করায় তাকে বহিষ্কার করা হয়। পরে আবার তিনি পুনঃভর্তি হন। ১৯৪৮ সালে তিনি গণিতে ব্যাচেলর অব সায়েন্স ডিগ্রি অর্জন করেন। ১৯৫১ সালে প্রিন্সটন বিশ্ববিদ্যালয় থেকে গণিতে পিএইচডি ডিগ্রি অর্জন করেন।
প্রিন্সটন বিশ্ববিদ্যালয়, স্ট্যানফোর্ড বিশ্ববিদ্যালয়, ডার্টমাউথ কলেজ ও ম্যাসাচুসেটস ইনস্টিটিউট অফ টেকনোলজিতে শিক্ষকতা করার পর ১৯৬২ সালে স্ট্যানফোর্ড বিশ্ববিদ্যালয়ের পূর্ণ অধ্যাপক পদে উন্নীত হন। ২০০০ সালে অবসর গ্রহণের পূর্ব পর্যন্ত তিনি এখানে অধ্যাপনা করেন।
নবাব ওয়াকার-উল-মুলক মৌলভী

নবাব ওয়াকার-উল-মুলক্‌ মৌলভী তথা নবাব ওয়াকার-উল-মুলক কামবাহ্‌ (২৪শে মার্চ, ১৮৪১-২৭শে জানুয়ারি, ১৯১৭) মুস্তাক হোসেন নামেও পরিচিত ছিলেন। তিনি ১৮৪১ সালে ২৪ মার্চ মীরুটে, উত্তর প্রদেশ জন্ম গ্রহণ করেন। তিনি ছিলেন একজন মুসলমান রাজনীতিবিদ এবং নিখিল ভারত মুসলিম লীগের অন্যতম প্রতিষ্ঠাতা।
নবাব ওয়াকার উল-মুলক ছিল মুসলিম লীগের প্রতিষ্ঠাতাদের একজন। ১৯০৬ সালের ডিসেম্বর মাসে, চৌতাল নবাব ওয়াকার উল-মুলক্‌, স্যার আগা খান, স্যার শফি লাহোর এবং ঢাকার নবাব সলিমুল্লাহ খান কলকাতায় নিখিল ভারত শিক্ষা সম্মেলনের আয়োজন করেন এবং একই অনুষ্ঠানে তারা মুসলিম লীগ নামের একটি রাজনৈতিক দল গঠনের ঘোষণা দেন। নবাব ওয়াকার উল মুলক এই দলের সাধারণ সম্পাদক ছিলেন। এই কারণে তাকে মুসলিম লীগ এবং পাকিস্তানের প্রতিষ্ঠাতাদের অন্যতম বলা হয়ে থাকে।
১৯০৮ সালে ভারত সরকার ওয়াকার উল মুলক্‌কে সম্মাননামূলক নবাব পদবী প্রদান করে।
অসুস্থ্যতার জন্য নবাব ওয়াকার-উল-মুলক ১৯১২ সালে আলীগড়ের সচীব পদ থেকে সড়ে দাঁড়ান এবং দীর্ঘদিন অসুস্থ্য থাকার পর ২৭ জানুয়ারি, ১৯১৭ সালে মৃত্যুবরণ করেন।
আটা (দক্ষিণ এশিয়া)

আটা একটি শস্যজাত খাদ্য যা গম চূর্ণ করে প্রস্তুত করা হয়। এটি ময়দার অণুরূপ একটি খাদ্য। আটার একটি অপ্রচলিত বাংলা নাম হচ্ছে গোধুমচূর্ণ। গম চূর্ণ করে আটা প্রস্তুতকালে গমের খোসা প্রচুর পরিমাণে আটার ভেতর রয়ে যায় বলে আটার গুঁড়ার মধ্যে লালাভাস দেখা যায়।
প্রথমদিক থেকে প্রাপ্ত প্রত্নতাত্ত্বিক নিদর্শন থেকে জানা যায় খ্রিস্টপূর্ব ৬০০০ অব্দে মানুষ পাথরের মধ্যে গমের বীজ গুঁড়ো করে আটা তৈরি করতো। রোমানরাই সর্বপ্রথম বীজ থেকে ময়দা তৈরীর মিল কারখানা তৈরি করে। ১৮৭৯ সালে, শিল্পযুগের শুরুর দিকে লন্ডনে সর্বপ্রথম বাষ্পচালিত মিল বসানো হয়। ১৯৩৯ সালের দিকে কিছু ময়দায় লৌহ, নিয়াসিন, থায়ামিন এবং রাইবোফ্লাভিন মেশানো শুরু করে। ১৯৯০ এর দিকে ফলিক এসিড যোগ করা শুরু হয়।
এটি একটি শর্করা জাতীয় খাদ্য। লাল আটায় ক্যালরির পরিমাণ তুলনামূলকভাবে কম। অন্যদিকে আঁশের পরিমাণ বেশি। ফলে লাল আটার তৈরি রুটি একদিকে পুষ্টিকর অন্যদিকে স্বাস্থ্যসম্মত। আটার প্রধান ব্যবহার হলো আটা থেকে রুটি ও পরোটা তৈরি করা। বাংলাদেশের যেমন ভাত, ভারত ও পাকিস্তান ইত্যাদি বহু দেশের মানুষের প্রধান খাদ্য আটার তৈরী রুটি। এছাড়া আটা দিয়ে নানা রকম পিঠা, বেগুনী ইত্যাদি তৈরী করা হয়।
আটা ও ময়দা কার্যত প্রায় একই জিনিস। গম পিষেই ময়দা তৈরী করা হয়। আটা খোসা সহ মেশিনে গুঁড়া করা হয়, ময়দা একটা মেশিনে খোসা ছাড়িয়ে ময়দা তৈরী করা হয়। তবে আটা থেকে ময়দার দাম খানিকটা বেশি। গম থেকে আটা তৈরি করা হয়। সাধারণত রুটি তৈরিতে আটা ব্যবহার করা হয়। বাংলাদেশে ঘরোয়া পরিবেশে আটা বেশি ব্যবহৃত হয়। ময়দা দিয়ে বিভিন্ন খাদ্যদ্রব্য তৈরি করা হয়- যেমন- পিঠা, কেক, পাউরুটি, রুটি, পরটা ইত্যাদি খাদ্যদ্রব্য তৈরি করা হয়।
নানরুটি বা তন্দরুটিতে ময়দা ব্যবহার করলে তা ভাল ফোলে।
এশীয় উন্নয়ন ব্যাংক

এশীয় উন্নয়ন ব্যাংক () বা এডিবি আঞ্চলিক উন্নয়ন ব্যাংক হিসেবে ১৯ ডিসেম্বর, ১৯৬৬ সালে প্রতিষ্ঠিত হয়। এশিয়ার দেশগুলোর অর্থনৈতিক উন্নয়নকে আরো দ্রুত, বেগবান ও সহজ করাই ব্যাংকটির মূল উদ্দেশ্য।
জাতিসংঘের এশীয় এবং প্রশান্ত মহাসাগরীয় অঞ্চলের অর্থনৈতিক এবং সামাজিক কমিশন (সাবেক ইউএনএসকেপ) এর সদস্য এবং অন্যান্য উন্নত দেশগুলোর সমন্বয়ে ব্যাংকটি গঠিত হয়।
প্রতিষ্ঠাকালীন সময়ে ব্যাংকের সদস্য সংখ্যা ছিল ৩১টি। ২৬ আগস্ট, ২০২০ তারিখ পর্যন্ত ৬৮টি দেশ এর সদস্য। ৪৮টি দেশই এশিয়া ও প্রশান্ত মহাসাগরীয় এলাকা থেকে। বাদ-বাকী ১৯টি দেশ বহিঃবিশ্ব থেকে।
দেশ স্বাধীন হবার পর ১৯৭৩ সালে বাংলাদেশ এডিবি'র সদস্য পদ লাভ করে।
বিশ্বব্যাংকের প্রায় সমরূপ ধাঁচে এশীয় উন্নয়ন ব্যাংক প্রতিষ্ঠিত হয়েছে। সদস্যভূক্ত দেশগুলোর অর্থনৈতিক বুনিয়াদের উপর নির্ভর করে ভোট প্রদানের সীমারেখা নির্ধারিত করা হয়েছে যা বিশ্বব্যাংকের সমস্তরের। বর্তমানে মার্কিন যুক্তরাষ্ট্র এবং জাপান প্রত্যেকেই ৫৫২,২১০টি শেয়ারের অধিকারী। এরফলে তারা প্রত্যেকেই মোট শেয়ারের ১২.৭৫৬% শেয়ার নিয়ে শীর্ষস্থান দখল করে আছে। এছাড়াও, চীন ২,২৮,০০০ এবং ভারত ২২৪,০১০ সংখ্যক শেয়ার নিয়ে যথাক্রমে ৬.৪২৯% এবং ৬.৩১৭% দখল করেছে। এরফলে তারা ২য় এবং ৩য় স্থান অর্জন করেছে।
ব্যাংকের সর্বোচ্চ নীতি-নির্ধারক হিসেবে ১২ সদস্যের "বোর্ড অব গভর্নরস্‌" রয়েছে। পর্যায়ক্রমে তারা পরিচালক ও সহকারী পরিচালক নির্বাচিত করে থাকে। তন্মধ্যে এশীয়-প্রশান্ত মহাসাগরীয় অঞ্চল থেকে ৮ জন এবং বহিঃবিশ্ব থেকে ৪ জন অন্তর্ভুক্ত হয়।
ব্যাংকের তিনটি তহবিল রয়েছে। যথাঃ-
বোর্ড অব গভর্নরস্‌ কর্তৃক ব্যাংকের প্রেসিডেন্ট নির্বাচিত করা হয়। তিনি পরিচালনা পরিষদের সভাপতি হিসেবে ব্যাংক পরিচালনা করে থাকেন। প্রেসিডেন্ট ৫ বছর সময়কালের জন্য নিযুক্ত হন। প্রয়োজনে তিনি পুনরায় নির্বাচিত হতে পারেন। সচরাচর এবং সর্বোবৃহৎ মালিকানার অধিকারী বিধায় জাপানীরাই এর প্রেসিডেন্ট হয়ে থাকেন। বর্তমান প্রেসিডেন্ট হচ্ছেন মাসাতসুগু আসাকাওয়া। তিনি ২০১৩ সালে হারুহিকো'র স্থলাভিষিক্ত হন।
এডিবি'র সদর দফতর ফিলিপাইনে অবস্থিত। এর ঠিকানা হচ্ছে -
এছাড়াও, বিশ্বের বিভিন্ন জায়গায় এর প্রতিনিধিত্বকারী কার্য্যালয় বা শাখা রয়েছে। ব্যাংকে নিয়োজিত কর্মকর্তা-কর্মচারীর সংখ্যা প্রায় ৩,০০০। সদস্যভূক্ত ৫৫টি দেশ থেকেই কর্মরত ও নিযুক্ত রয়েছেন তারা। তন্মধ্যে - অর্ধেকেরও বেশীসংখ্যক কর্মকর্তা-কর্মচারীই ফিলিপাইনের অধিবাসী বা ফিলিপিনো।
এশীয় উন্নয়ন ব্যাংক প্রতিষ্ঠা পেয়েছে মূলতঃ কিছুসংখ্যক জাপানীদের আগ্রহের প্রেক্ষিতে। তারা ১৯৬২ সালে ব্যাংকের মাধ্যমে আঞ্চলিক উন্নয়নের লক্ষ্যে প্রাইভেট প্ল্যান বা বেসরকারী পরিকল্পনা ও চিন্তাধারা গ্রহণ করে। পরবর্তীকালে জাপান সরকার এতে সরাসরি জড়িয়ে পড়ে। জাপানীরা অনুভব করেছিল যে, বিশ্বব্যাংক এশিয়ার অর্থনীতিতে অংশগ্রহণ করবে না। ফলে এশিয়া তথা এশীয়দের তেমন কোন উন্নয়ন ঘটবে না। ফলশ্রুতিতে একটি ব্যাংক প্রাতিষ্ঠানিকভাবে গঠনের মাধ্যমে জাপান লাভবান হবে।
অতঃপর ১৯৬৬ সালে এশীয় উন্নয়ন ব্যাংক বা এডিবি প্রতিষ্ঠিত হবার পর থেকেই জাপান ব্যাংকটির শীর্ষস্থানে আসীন হয়। তারা সভাপতির আসন দখল করে। এছাড়া অন্যান্য গুরুত্বপূর্ণ সংরক্ষিত পদও করায়ত্ত্ব করে। তন্মধ্যে - প্রশাসনিক বিভাগ অন্যতম।
জাপানের অর্থনৈতিক লাভের প্রেক্ষাপটে এডিবি কাজ করে যায়। এর অধিকাংশ ঋণ সহায়তা কার্যক্রমে ইন্দোনেশিয়া, থাইল্যান্ড, মালয়েশিয়া,দক্ষিণ কোরিয়া এবং ফিলিপাইনকে সম্পৃক্ত করে। কেননা জাপানের সাথে দেশগুলোর ব্যাপক বৈদেশিক লেনদেন পরিচালিত হয়। ১৯৬৭-৭২ সাল পর্যন্ত দেশগুলো এডিবি'র মোট ঋণের ৭৮.৪৮% অর্থ পেয়েছিল।
দীপা কর্মকার

কর্মকার জিমন্যাস্টিকস প্রতিযোগিতার সবচেয়ে কঠিন বিভাগ প্রদুনোভা ভল্ট সম্পন্নকারী পাঁচ নারীর মধ্যে একজন, যাতে তার স্কোর ছিল সর্বোচ্চ (১৫.১০০)। এছাড়া সে এশিয়ান জিমন্যাস্টিকস চ্যাম্পিয়নশিপে ব্রোঞ্জ পদক জিতেছিল এবং ২০১৫ ওয়ার্ল্ড আর্টিস্টিক জিমন্যাস্টিকস চ্যাম্পিয়নশিপে পঞ্চম স্থান অর্জন করে, উভয় ছিল তার দেশের জন্য প্রথম। সে তার কম বয়সে সবচেয়ে বেশি সফলতা ও ভারতীয় প্রথম নারী জিমন্যাস্ট হিসাবে বেশি পরিচিত।
এপ্রিল ২০১৬ সালে, কর্মকার ৫২.৬৯৮ পয়েন্ট নিয়ে প্রথম ভারতীয় নারী জিমন্যাস্ট হিসাবে অলিম্পিক গেমসের জন্য যোগ্যতা অর্জন করে, যা ৫২ বছর পরে ভারতের প্রথম জিমন্যাস্টিকস প্রতিযোগিতায় অংশগ্রহণের যোগ্যতা অর্জন। কর্মকার গোস্পোর্ট ফাউন্ডেশন কর্তৃক সমর্থিত।
কর্মকার ১৯৯৩ ভারতের ত্রিপুরা রাজ্যের আগরতলায় এক বাঙালি পরিবারে জন্মগ্রহণ করে। তার বয়স যখন ৬ বছর, তখন থেকেই সে জিমন্যাস্টিকসের প্রশিক্ষণ নেওয়া শুরু করে। তখন থেকেই তার কোচ হিসাবে প্রশিক্ষণ দিচ্ছে বিশ্বেশ্বর নন্দী।
ফেব্রুয়ারি ২০১১ সালে, দীপা ভারতের ২০১১ জাতীয় গেমসে ত্রিপুরার রাজ্যের প্রতিনিধিত্ব করে। সে ফ্লোর, ভল্ট, অল রাউন্ড, ব্যালেন্স বিম ও আনইভেন বার্সা ইভেন্টে মোট পাঁচটি স্বর্ণ পদক জিতে।
জুলাই ২০১৪ সালে, দীপা ২০১৪ কমনওয়েলথ গেমসে মহিলাদের ভল্ট ফাইনালে ব্রোঞ্জ পদক জিতে। তার স্কোর ছিল ১৪.৩৬৬। দীপার এ জয় ছিল প্রথম ভারতীয় নারী জিমন্যাস্ট হিসাবে এবং আশিষ কুমারের পর দ্বিতীয় ভারতীয় জিমন্যাস্ট হিসাবে কমনওয়েলথ গেমসে পদক অর্জন।
২০১৫ সালের ৩১ আগস্ট থেকে ২ জুলাই পর্যন্ত সময়ে জাপানের হিরোসিমায় অনুষ্ঠিত আর্টিস্টিক জিমন্যাস্টিকস এশিয়ায় চ্যাম্পিয়নশিপে দীপা ব্রোঞ্জ পদক জিতেছিল, যাতে সে মহিলাদের ভিম ভল্ট ইভেন্টে ৮ম স্থানে থেকে খেলা সমাপ্ত করে। 
অক্টোবর ২০১৫ সালে, দীপা কর্মকার ২০১৫ ওয়ার্ল্ড আর্টিস্টিক জিমন্যাস্টিকস চ্যাম্পিয়নশিপের ফাইনাল পর্বের জন্য যোগ্যতা অর্জন করে। বাছাইপর্বে তার স্কোর ছিল ১৪.৯০০, যা তাকে ফাইনাল পর্বের জন্য সুরক্ষিত করে। ফাইনালে দীপা ৫ম স্থানে শেষ করে এবং তার স্কোর ছিল ১৪.৬৮৩।
দীপা কর্মকার প্রথম ভারতীয় মহিলা জিমন্যাস্ট হিসাবে অলিম্পিক গেমসে খেলার যোগ্যতা অর্জন করে, যখন সে ২০১৬ গ্রীষ্মকালীন অলিম্পিকে মহিলাদের আর্টিস্টিক বা শৈল্পিক জিমন্যাস্টিকস বিভাগের জন্য নির্বাচিত হয়েছে। দীপাই হল প্রথম ভারতীয় জিমন্যাস্ট, যে ৫২ বছর পর অলিম্পিক গেমসের জন্য নির্বাচিত হয়েছে। দীপার পূর্বে ১৯৬৪ গ্রীষ্মকালীন অলিম্পিকে একজন পুরুষ জিমন্যাস্ট জিমন্যাস্টিকস ইভেন্টের জন্য যোগ্যতা অর্জন করেছিল।
২০১৭ সালে ভারত সরকারের পদ্মশ্রী পুরস্কারে ভূষিত হন।
দৈনিক গণকণ্ঠ

দৈনিক গণকণ্ঠ স্বাধীনতা-উত্তর বাংলাদেশে বাংলা ভাষায় প্রকাশিত একটি দৈনিক পত্রিকা। ১৯৭২ সালে ১০ই জানুয়ারী ঢাকা থেকে পত্রিকাটির প্রকাশনা শুরু হয়। এর প্রতিষ্ঠাতা সম্পাদক কবি আল মাহমুদ। এটি জনতা প্রিন্টিং এন্ড প্যাকেজেস লিঃ থেকে প্রকাশিত হতো। পত্রিকার প্রকাশক মনিরুল ইসলাম। এটির সম্পাদকীয় দপ্তর র‌্যাংকিন স্ট্রীটে অবস্থিত। ঢাকা বিশ্ববিদ্যালয়ের অধ্যাপক আফতাব আহমদ এই পত্রিকা প্রকাশে বিশেষ ভূমিকা রেখেছিলেন। তিনিই ছিলেন কার্যনির্বাহী সম্পাদক।
পত্রিকাটির সরকারী-বিরোধী সাহসী অবস্থান সকলের দৃষ্টি কাড়ে। পরবর্তীতে পত্রিকাটি বৈজ্ঞানিক সমাজতন্ত্রের বিশ্বাসীদের মুখপত্র বিশেষ করে জাতীয় সমাজতান্ত্রিক দল-এর মুখপত্র হিসেবে বিবেচিত হয়। পত্রিকার সম্পাদক আল মাহমুদকে গ্রেপ্তার করা হয়। এর ফলে দেশব্যাপী তীব্র প্রতিক্রিয়া হয়। সরকার ১৩ই এপ্রিল ১৯৭৪ তারিখে পত্রিকাটি পুনঃপ্রকাশের সুযোগ প্রদান করে।
দৈনিক গণকণ্ঠ পত্রিকা বন্ধের বিবরণ তৎকালীন প্রভাবশালী দৈনিক পত্রিকায় নিম্নরূপ প্রচারিত হয় এবং অচিরেই পত্রিকার সম্পাদক আল মাহমুদকে গ্রেপ্তার করা হয় এবং 
'গত ১৭ই মার্চ রাত ৩ টার সময় তিন ট্রাকবোঝাই রক্ষীবাহিনী ও পুলিশ দৈনিক গণকণ্ঠ কার্যালয়ে প্রবেশ করে এবং সোমবার প্রকাশিতব্য শেষ ফর্মা (১ম ও ৮ম পাতার) মেশিন হইতে নামাইয়া ফর্মাটি ভাঙ্গিয়া ফেলে। তারা কার্যালয়ের প্রতিটি কক্ষের জিনিসপত্র তছনছ করে এবং কর্মরত-কর্মচারীদের ওপর নির্যাতন চালাইয়া ৭ জনকে গ্রেফতার করে। একই সময় বাসভবন হইতে গণকণ্ঠ সম্পাদক কবি আল মাহমুদকেও গ্রেফতার করা হয়। একই সময় ছাপাখানা হইতেও সোমবারের শেষ ফর্মার সিলোফিন পেপারসহ প্লেটটি আটক করে। সোমবারের পত্রিকা প্রকাশ কার্যত বন্ধ করিয়া দেওয়া হইয়াছে। সোমবার ও মঙ্গলবার সারাদিন ও রাত ধরিয়া পুলিশ ও রক্ষীবাহিনী কিছুক্ষণ পর পর গণকণ্ঠ কার্যালয়ে যাইয়া সেখানে কর্মরত সাংবাদিক ও কর্মচারীদের প্রাণনাশের হুমকি দেওয়া হইয়াছে। পত্রিকার বার্তা সম্পাদকসহ অন্য সাংবাদিকরা বাড়ি-ঘর ছাড়িয়া অন্যত্র রাত কাটাইতে বাধ্য হইতেছেন। রিপোর্টাররা সংবাদ সংগ্রহ করিতে যাইয়া হুমকির সম্মুখীন হইতেছেন। কারাগারে গণকণ্ঠ সম্পাদকের সহিত সাক্ষাতের চেষ্টা ব্যর্থ হইয়াছে। তাহাকে কেন্দ্রীয় কারাগারে সাধারণ কয়েদিদের সঙ্গে রাখা হইয়াছে বলিয়া খবর পাওয়া গিয়াছে। তাহা ছাড়া মফস্বল সংবাদদাতাসহ গণকণ্ঠ কার্যালয় থেকে গ্রেফতারকৃতদের কোনো সন্ধান পাওয়া যাইতেছে না।
হার্বার্ট সাইমন

হার্বার্ট আলেকজান্ডার সাইমন () (১৫ই জুন, ১৯১৬ - ৯ই ফেব্রুয়ারি, ২০০১) যুক্তরাষ্ট্রের একজন রাষ্ট্রবিজ্ঞানী, অর্থনীতিবিদ, সমাজবিজ্ঞানী ও মনোবিজ্ঞানী। তিনি সচরাচর হার্বার্ট সাইমন নামে অভিহিত। তাকে বিংশ শতাব্দীর অন্যতম শ্রেষ্ঠ সমাজবিজ্ঞানী গণ্য করা হয়। বই ও অন্যান্য গবেষণা মিলে তার রচনা সহস্রাধিক যেগুলোর অধিকাংশ বিশ্বব্যাপী সমাদৃত। তার গবেষণার ক্ষেত্র ছিল বিস্তৃত। জ্ঞান-বিজ্ঞানের বিভিন্ন শাখায় তার প্রচুর রচনা 'রেফারেন্স' হিসেবে উল্লিখিত হয়। অর্থনীতি, সমাজবিজ্ঞান, মনোবিজ্ঞানের পাশাপাশি তার গবেষণা ছিল কম্পিউটার বিজ্ঞান, জনপ্রশাসন, ব্যবস্থাপনা বিদ্যা, বিজ্ঞানের দর্শনসহ আরও অনেক কিছুতে। তিনিই প্রথম বর্তমানে বহুল ব্যবহূত ইন্টারনেট ডোমেইন, কৃত্রিম বুদ্ধিমত্তা, তথ্য প্রক্রিয়াজাতকরণ, সিদ্ধান্তগ্রহণ বিজ্ঞান, সাংগঠনিক তত্ত্ব, জটিল ব্যবস্থা সম্পর্কে ধারণা দেন। দীর্ঘকাল তিনি মার্কিন যুক্তরাষ্ট্রের কার্নেগী মেলন ইউনিভার্সিটিতে অধ্যাপনা করেছেন। বিভিন্ন বিষয়ে আগ্রহ ও মৌলিক গবেষণার সূত্রে তিনি জীবনের বিভিন্ন সময়ে পড়িয়েছেন বিভিন্ন বিষয়ে। কার্নেগী মেলন ইউনিভার্সিটির যেসব বিভাগে পড়িয়েছেন তার মধ্যে রয়েছে স্কুল অব কম্পিউটার সায়েন্স, টেপার স্কুল অব বিজনেস, ডিপার্টমেন্ট অব ফিলোসফি, সোস্যাল অ্যান্ড ডিসিশন সায়েন্সেস এবং সাইকোলজি। ১৯৭৮ খ্রিষ্টাব্দে তিনি অর্থনীতিতে নোবেল পুরস্কার লাভ করেন। ব্যক্তির সিদ্ধান্ত গ্রহণ প্রক্রিয়া সম্পর্কে অর্থনৈতিক তত্ত্ব আরো বাস্তববোচিৎ করার উদ্দেশ্যে তিনি 'পরিসীমিত যোক্তিকতা' (bounded rationality) ও 'তুষ্টিকর' (satisfying)-এর পরিবর্তে "উপতুষ্টিকর'(satisficing) শব্দদ্বয় চয়ন করেছিলেন।
হার্বার্ট সাইমন যুক্তরাষ্ট্রের উইসকনসিনে জন্মগ্রহণ করেন। তার বাবা আর্থার সাইমন ছিলেন একজন তড়িৎ প্রকৌশলী। মিলওয়াউকিতে প্রাথমিক ও মাধ্যমিক শিক্ষার পাঠ নেন। তবে বাল্যকাল থেকে পড়ার প্রতি তীব্র নেশা তৈরি হয় সাইমনের। তার মা পিয়ানো বাজানো আর বই পড়াতে বেশি ব্যস্ত থাকতেন। মায়ের উত্সাহে বাইরের খেলা ফেলে বইয়ে ডুব দিতেন সাইমন। সাইমন তার আত্মজীবনীতে লেখেন, তার বন্ধুরা যখন ফুটবল, বেসবল, ভলিবল নিয়ে ব্যস্ত থাকতেন তখন তিনি বাড়ির বিশাল লাইব্রেরিতে বসে বসে বই পড়তেন। তিনি আরও বলেন, স্কুলের হোমওয়ার্ক তার কাছে সব সময় সহজ মনে হতো। তাই তার বন্ধুরা যখন হোমওয়ার্ক নিয়ে ব্যস্ত থাকত তখনও তিনি লাইব্রেরিতে পড়ে থাকতেন। এই পড়াশোনাই তাকে একসময় বিশ্বের সেরা সমাজবিজ্ঞানীদের একজন করে তোলে। শিকাগো বিশ্ববিদ্যালয় থেকে ১৯৩৬ সালে বিএ ডিগ্রি লাভ করেন সাইমন। একই ইউনিভার্সিটি থেকে ১৯৪৩ সালে রাষ্ট্রবিজ্ঞানে পিএইচডি ডিগ্রি লাভ করেন তিনি। পিএইচডিতে দুই বিখ্যাত সমাজবিজ্ঞানী হ্যারল্ড ল্যাসওয়েল ও চার্লস এডওয়ার্ড মেরিয়ামের অধীনে গবেষণা করেন সাইমন।
নোবেল কমিটি সাইমনকে পুরস্কার প্রদানের কারণ ব্যাখ্যা করতে গিয়ে বলে, অর্থনৈতিক সংগঠনগুলোর মধ্যে সিদ্ধান্ত গ্রহণের প্রক্রিয়া নিয়ে যুগান্তকারী গবেষণার জন্য হার্বার্ট এ সাইমনকে নোবেল পুরস্কারে ভূষিত করা হচ্ছে।
১৯৫০ থেকে ১৯৫৫ সাল পর্যন্ত ডেভিড হকিন্সের সঙ্গে গাণিতিক অর্থনীতি নিয়ে গবেষণা করেন সাইমন। সেখানে ভেক্টর ও মেট্রিক্স কিছু গুরুত্বপূর্ণ অবদান রাখেন তারা। এর ফলে কম্পিউটারের প্রবলেম সলভিং বিষয়ে গুরুত্বপূর্ণ অগ্রগতি সাধিত হয়।
|PLACE OF BIRTH= Milwaukee, Wisconsin
মৌলভী আবদুল হক

মৌলভী আবদুল হক () ছিলেন একজন পণ্ডিত এবং ভাষাতত্ত্ববিদ। তিনি​"বাবা ই উর্দু" () বা উর্দুর জনক নামেও পরিচিত ছিলেন। তিনি উর্দুকে পাকিস্তানের জাতীয় ভাষা হিসাবে নির্ধারণ করার পক্ষে ছিলেন।
উর্দু সাহিত্যের বিকাশ এবং উন্নয়নের ক্ষেত্রে তার অবদানের জন্য তাকে আনুষ্ঠানিকভাবে "উর্দুর জনক" বা "বাবা-ই-উর্দু" বলা হয়। তার উল্লেখযোগ্য কাজগুলোর মধ্যে রয়েছে "ইংরেজি-উর্দু অভিধান, চাদ হ্যাম আসার, মাক্তবাত, মুকাদ্দিমাত, তাওকিদা, কায়ই-ই-উর্দু, দেবাচা দাসতান রানি কিতকি" ইত্যদি। আঞ্জুমান তারিকাহ্‌-ই-উর্দু পাকিস্তানের বুদ্ধিজীবীদের একটি অন্যতম গুরুত্বপূর্ণ সংস্থা। পাকিস্তানের বিভিন্ন বুদ্ধিজীবী, শিক্ষাবিদ এবং পন্ডিতরা এই প্রতিষ্ঠানের সাথে যুক্ত আছেন। পাকিস্তানের মুসলমানদের জন্য একটি অন্যন্য ভাষা উর্দুর প্রতিষ্ঠান এবং মুসলিম ঐতিহ্য ও নিদর্শনের উন্নয়নের লক্ষে কাজ করার জন্য এই প্রতিষ্ঠানের পক্ষ থেকে আবদুল হককে সম্মনিত করা হয়।
উর্দু সাহিত্যতে তার বিশেষ অবদানের জন্য পাকিস্তান ডাকবিভাগ ১৬ আগস্ট ২০০৪ সালে একটি স্মারক ডাকটিকিট প্রকাশ করে।
জামাইস ভু

মনোবিজ্ঞানে, জামাইস ভু (; ফরাসি থেকে, অর্থ "কখনো দৃষ্টিগোচর হয়নি") হল একটি ঘটমান বিষয় যা অতি পরিচিত কিন্তু তবু মনে হয় খুব অচেনা ঘটনা। এটি প্রায়ই স্মৃতিলোপের সাথে সম্পকৃত।
ভাষাগত দৃষ্টিকোণ থেকে এটি একটি ঘটমান বিষয়, যা একটি শব্দ নিয়মিত পুনরাবৃত্তির পরেও মনে হয়, শব্দের প্রকৃতির সাথে সম্পর্কিত অর্থ হারায়। ভাষার একটি একক হিসাবে একটা শব্দের তিনটি বৈশিষ্ট আছে:
যাইহোক, যখন একটি শব্দ বেশি পুনরাবৃত্তি হয়, এটি আসলে শুধুমাত্র গঠন যা অনুসৃত হয়। এখানে কোন বাক্য নেই, তাই শব্দের কাজ পরিত্যাগ হয়। এর অর্থ, কার্যকরীভাবে পরিত্যাগ হয়, কারণ কোন কনটেক্সট নেই।
প্রায়ই একে দেজা ভু এর বিপরীত হিসেবে বর্ণনা করা হয়, জামাইস ভু একটি অদ্ভুদ আচরণ এবং পর্যবেক্ষকের অনুভূতি হয় যে এই অবস্থা সে প্রথম বারের মত দেখছে কিন্তু সে জানে যে সে এই অবস্থা একবার পাড় করেছে।
ভ্যাসকুলাইটিস

ভ্যাসকুলাইটিস () মানবদেহের একজ প্রজাতির অসুখ যার মুখ্য অনুষঙ্গ হলো রক্তনালীসমূহের প্রদাহ। শরীরের রক্তবাহী নালি ধমনী, শিরা, উপশিরা, ক্যাপিলারি ইত্যাদিকে একযোগে ভ্যাসকুল্যার সিস্টেম হিসাবে চিকিৎসা শাস্ত্রে উল্লেখ করা হয়। উৎস এবং উপসর্গ ভেদে ভ্যাসকুলাইটিস নানা রকম হতে পারে। এটা কোনো সংক্রামক রোগ নয়। 
ভ্যাসকুলাইটিস কার্যত রক্তবাহী শিরা, উপশিরা, ক্যাপিলারি প্রভৃতির প্রদাহ। এর ফলে রক্তনালির গাত্রদেশ দুর্বল হয়ে পড়ে, এবং রক্ত চলাচলের পথ সংকীর্ণ হয়ে পড়ে এবং ফলস্বরূপ সন্নিহিত তন্তু ও কলাসমূহে রক্ত সঞ্চালন হ্রাস পায় এবং, ফলস্বরূপ, সংশ্লিষ্ট অঙ্গ-প্রত্যঙ্গসমূহ ক্ষতিগ্রস্ত হয়। তবে এটি যে কোন রক্তনালিকা বা অঙ্গ-প্রত্যঙ্গে সংঘটিত হতে পারে। এটি এক প্রকার অটোইমিউন রোগও বটে। অথ্যাৎ কোন কারণে দেহের রোগপ্রতিরোধী ব্যবস্থা হঠাৎ উদ্দীপ্ত হয়ে নিজ কোষ, তন্তু বা কলাকে বহিরস্থ আক্রমণকারী (বাইরাস বা ব্যাকটেরিয়া) ঠাওর করে এবং প্রতিরোধের জন্য অ্যান্টিবডি তৈরী করে রক্তে ছড়িয়ে দেয়। 
প্রায় ২০ প্রকার দৈহিক সমস্যা আছে যা ভ্যাসকুলাইটিস হিসাবে চিহ্নিত। অ্যানজাইটিস যার অর্থ শিরার প্রদাহ এবং আর্টেরাইটিস যার অর্থ ধমনীর প্রদাহ প্রকৃতপক্ষে ভ্যাসকুলাইটিসের সমার্থক। 
রোগ-ব্যাধি
বাদশাহ (১৯৯৯-এর চলচ্চিত্র)

বাদশাহ () আব্বাস-মস্তান যুগল পরিচালিত ১৯৯৯ সালের একটি বলিউড চলচ্চিত্র। ছবিটিতে অভিনয় করেছেন শাহরুখ খান, টুইংকল খান্না, রাখী ও অমরেশ পুরী। ছবিটি বাণিজ্যিকভাবে সফল হয়। এবং শাহরুখ খান তার অভিনয়ের জন্য শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কারের মনোনয়ন লাভ করেন। চলচ্চিত্রটির মূল গল্প মার্কিন চলচ্চিত্র নিক অফ টাইম থেকে ধার করা। তবে এটিতে অন্য সমসাময়িক চলচ্চিত্রেরও প্রভাব আছে যেমন "মি নাইস গাইস", "রাশ আওয়ার" ও "হু অ্যাম আই।
চলচ্চিত্রটিতে ৬ টি গান রয়েছে যেগুলো অনু মালিক সুর করেছে। বেশিরভাগ গান গেয়েছে অভিজিৎ।
এই চলচ্চিত্রের পর শাহরুখ খানের অন্য নাম হিসেবে বলিউডের বাদশাহ দেয়া হয়।
শক্তি: দ্য পাওয়ার

শক্তি: দ্য পাওয়ার (, , ) এটি ২০০২ সালের একটি বলিউড চলচ্চিত্র। ছবিটি পরিচালনা করেছেন কৃষ্ণা ভামসী। ছবিতে অভিনয় করেছেন করিশমা কাপুর, নানা পাটেকর, সঞ্জয় কাপুর, দীপ্তি নাভাল এবং একটি বিশেষ চরিত্রে উপস্থিত হয়েছেন শাহরুখ খান। এছাড়াও ঐশ্বর্যা রাই "ইসক কামিনা" গানে অতিথি শিল্পী হিসেবে উপস্থিত হয়েছেন। এই ছবিটি মূলত তেলুগু ভাষার চলচ্চিত্র "অন্তাহপুরাম" এর পুনর্নির্মাণ। ছবিটিতে প্রথমে শ্রীদেবীর অভিনয় করার কথা ছিল, কিন্তু তখন শ্রীদেবীর গর্ভে ছিল তার দ্বিতীয় সন্তান, ফলে তিনি তার স্থানে কারিশমা কাপুরকে অভিনয়ে পছন্দ করেন। কারিশমা কাপুর এবং নানা পাটেকর এর অভিনয় ছিল ভক্ত এবং সমালোচকদের কাছে প্রশংসিত এবং একটি পুরস্কার অনুষ্ঠানে তারা মনোনয়ন পেয়েছেন।
সৈয়দা কানিজ ফাতেমা রোকসানা

সৈয়দা কানিজ ফাতেমা রোকসানা বাংলাদেশের সরকারি বিমান সংস্থা "বিমান বাংলাদেশ এয়ারলাইন্স"-এর প্রথম নারী বৈমানিক। তিনি ক্যাপ্টেন পদাধিকারী ছিলেন। ১৯৭৭ সালে তিনি বাণিজ্যিক বিমান পরিচালনার সনদ লাভ করেন।
১৯৮৪ সালের ৪ আগস্ট তিনি বন্দরনগরী চট্টগ্রাম থেকে ফকার এফ-২৭ বিমানে করে ঢাকা বিমানবন্দরে অবতরণের সময় বৃষ্টিবিঘ্নিত আবহাওয়ার দরুন বিমান দুর্ঘটনার শিকার হয়ে নিহত হন। একই বিমান দুর্ঘটনায় ৪৫ জন যাত্রীসহ ৪জন ক্রু সদস্য নিহত হন। নিহতদের মধ্যে একজন ব্রিটিশ নাগরিক, একজন জাপানী এবং ৩৩জন মধ্যপ্রাচ্য থেকে আগত বাংলাদেশী ছিলেন। চট্টগ্রাম থেকে ঢাকায় আগত অভ্যন্তরীণ এই ফ্লাইটটি অত্যধিক বৃষ্টিপাতের কারণে দুইবার অবতরণের চেষ্টা করেও রানওয়ে খুজে পেতে ব্যার্থ হয়, তৃতীয়বার অবতরণের চেষ্টার সময় বিমানটি রানওয়ে থেকে ৫০০ মিটার আগেই এক জলাভূমিতে পতিত হয়ে বিধ্বস্ত হয়।
২০১২ বাংলাদেশ প্রিমিয়ার লিগ

২০১২ বাংলাদেশ প্রিমিয়ার লিগ বা ২০১২ বিপিএল বাংলাদেশে আয়োজিত বাংলাদেশ প্রিমিয়ার লিগের প্রথম আসর। ২০১২ খ্রিষ্টাব্দে প্রথমবারের মত বাংলাদেশ ক্রিকেট বোর্ড এটি আয়োজন করে। ৯ ফেব্রুয়ারি বাংলাদেশে অনুষ্ঠিত প্রথম বিপিএল উদ্বোধন হয়। শের-ই-বাংলা ক্রিকেট স্টেডিয়াম, ঢাকায় উদ্বোধন করেন বাংলাদেশের তৎকালীন রাষ্ট্রপতি জিল্লুর রহমান। ১০ ফেব্রুয়ারি ২০১২ থেকে ২৯ ফেব্রুয়ারি ২০১২ পর্যন্ত এই প্রতিযোগিতায় ৩৩টি টি২০ ক্রিকেট ম্যাচ অনুষ্ঠিত হয়, যার ২৫টি ঢাকায়, আর বাকি ৮টি হয় চট্টগ্রামে। ২৯ ফেব্রুয়ারি ঢাকায় ফাইনাল ম্যাচের মধ্যে দিয়ে শেষ হয় বিপিএল এর প্রথম আসর। প্রতিযোগিতায় জয়ী হয় ঢাকা গ্ল্যাডিয়েটরস এবং রানার্স আপ হয় বরিশাল বার্নার্স।
এই আয়োজনে বাংলাদেশের খেলোয়াড়দের পাশাপাশি বিভিন্ন দেশ থেকে খেলোয়াড় ভাড়া করে আনা হয়। এর মধ্যে রয়েছেন পাকিস্তান, ইংল্যান্ড, দক্ষিণ আফ্রিকা, অস্ট্রেলিয়া, শ্রীলঙ্কা, ওয়েস্ট ইন্ডিজ, নিউজিল্যান্ড, আয়ারল্যান্ডসহ অন্যান্য দেশের খেলোয়াড়বৃন্দ।
২০১২ বিপিএলে ঢাকা ও চট্টগ্রামের মাঠে খেলা হয়। 
গ্রুপ পর্ব শেষে বরিশাল বার্নার্স ও চিটাগং কিংসের মধ্যে কোন দল সেমি-ফাইনালে যাবে তা নিয়ে সমালোচনার সৃষ্টি হয়। গ্রুপের খেলা শেষে দুই দলের পয়েন্ট সমান হওয়ায় টিভি সম্প্রচারকারী দুই দলের রানের গড়ে উপর ভিত্তি করে প্রচার করে যে বরিশাল বার্নার্স সেমি-ফাইনালে যাবে। কিন্তু পরে দিন ২৭ ফেব্রুয়ারি ২০১২ বাংলাদেশ প্রিমিয়ার লিগের অফিসিয়াল কর্মকর্তাগণ নিশ্চিত করে যে হেড-টু-হেড রেকর্ডের উপর ভিত্তি করে চিটাগং কিংস সেমি-ফাইনালে যাবে। এরপর দিন অফিসিয়ালগণ তাদের সিদ্ধান্ত পরিবর্তন করে এবং রানের গড়ের উপর ভিত্তি করে ৪র্থ দল হিসাবে চিটাগং কিংসের পরিবর্তে বরিশাল বার্নার্সের নাম ঘোষণা করে।
নিম্নলিখিত টেবিলটি এই আসরের দলীয় সর্বোচ্চ রানের তালিকা (পাঁচটি)।
নিম্নলিখিত টেবিলটি এই আসরের সর্বাধিক রান সংগ্রাহকের তালিকা।
ওয়েস্ট ইন্ডিজের মারকুটে ব্যাটসম্যান ক্রিস গেইল বরিশাল বার্নার্সের পক্ষে ১৪ ফেব্রুয়ারি, ২০১২ সালে ঢাকা গ্ল্যাডিয়েটর্সের বিপক্ষে এ প্রতিযোগিতায় এক ইনিংসে ব্যক্তিগত সর্বোচ্চ ১১৬ রান করেন।
সুব্রত বড়ুয়া

সুব্রত বড়ুয়া (জন্ম: ১লা জানুয়ারি, ১৯৪৬) হলেন একজন বাংলাদেশী লেখক। তিনি বাংলা একাডেমির পরিচালক ছিলেন। ছোটগল্পে অবদানের জন্য তিনি ১৯৮৩ সালে বাংলা একাডেমি সাহিত্য পুরস্কার লাভ করেন। ভাষা ও সাহিত্যে তার অবদানের জন্য বাংলাদেশ সরকার তাকে ২০১৮ সালে বাংলাদেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
বড়ুয়া ১৯৪৬ সালের ১লা জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার ফটিকছড়ি উপজেলার ছিলোনীয়া গ্রামে জন্মগ্রহণ করেন। তার নিজ গ্রামের প্রাথমিক বিদ্যালয়ে তার শিক্ষাজীবন শুরু হয়। তিনি ১৯৬১ সালে চট্টগ্রামের মিউনিসিপ্যাল মডেল হাই স্কুল থেকে প্রবেশিকা পাস করেন এবং ১৯৬৩ সালে চট্টগ্রাম কলেজ থেকে বিজ্ঞান বিভাগে উচ্চ মাধ্যমিক পাস করেন। পরবর্তীতে তিনি ১৯৬৬ সালে চট্টগ্রাম কলেজ থেকে পদার্থবিজ্ঞানে স্নাতক সম্মান অর্জন করেন এবং ১৯৬৮ সালে ঢাকা বিশ্ববিদ্যালয় থেকে একই বিষয়ে স্নাতকোত্তর ডিগ্রি অর্জন করেন।
ফারিয়া লারা

ফারিয়া হোসেন লারা () বাংলাদেশের একজন নারী প্রশিক্ষক বৈমানিক ছিলেন। তিনি ছিলেন বাংলাদেশের প্রথম নারী প্রশিক্ষক বৈমানিক। তিনি ১৯৯৮ সালের ২৭শে সেপ্টেম্বর প্রশিক্ষণ উড্ডয়নের সময় নিহত হন। এয়ার পারাবতের একটি বিমানে আগুন লেগে তার বিমান বিধ্বস্ত হয়। ঢাকার পোস্তগোলায় বিমানটি বিধ্বস্ত হলে তিনি নিহত হন। একই বিমান দুর্ঘটনাতে কো-পাইলট সৈয়দ রফিকুল ইসলাম নিহত হন। বিধ্বস্থ বিমানটি সেসনা-১৫০ প্রকৃতির ছিল।
ফারিয়া লারা জন্ম ঢাকায় ১৯৭০ সালের ১৬ই এপ্রিল। তার মা কথাসাহিত্যিক সেলিনা হোসেন ও বাবা বাংলাদেশ বিমানের কর্মকর্তা আনোয়ার হোসেন খান।
ফারিয়া লারা ১৯৯২ সালে ইংরেজি সাহিত্যে স্নাতক পাশ করেন।এর পরই তিনি বৈমানিক হওয়ার জন্য পাইলট প্রশিক্ষণে ভর্তি হন। ১৯৯৪ সালে লারা ইংরেজি সাহিত্যে এম এ পাশ করেন।
ফারিয়া লারা ১৯৭৮ সালে কোরিয়ান চিলড্রেন সেন্টার পুরস্কার, ১৯৭৯ সালে ফিলিপস বাংলাদেশ পুরস্কার, ১৯৮০ সালে নিপ্পন টেলিভিশন নেটওর্য়াক আয়োজিত প্রতিযোগিতায় স্বর্ণপদক, ১৯৮৪ সালে ভারতের শঙ্কর আন্তজার্তিক পুরস্কার এবং বাংলাদেশ টেলিভিশন আয়োজিত জাতীয় পর্যায়ে ‘নতুন কুঁড়ি’ প্রতিযোগিতায় উপস্থিত বক্তৃতায় পুরস্কার অর্জন করেন।
১৫ই সেপ্টেম্বর ১৯৯৬ সালে লারা সিভিল এভিয়েশন অথরিটি অফ বাংলাদেশের কাছ থেকে প্রাইভেট পাইলটের লাইসেন্স অর্জন করেন। ১৯৯৮ সালের ১৯শে মার্চ লারা বাণিজ্যিক পাইলট লাইসেন্স লাভ করেন। এরপরই তিনি পাইলটদের প্রশিক্ষক হওয়ার প্রশিক্ষণ নেন। তিনি বাংলাদেশের প্রথম নারী পাইলট প্রশিক্ষক। পাইলট হতে ইচ্ছুক শিক্ষাথীদের ক্লাশ নেওয়ার পাশাপাশি উড্ডয়নের প্রশিক্ষণ নিতে শুরু করেন। পঞ্চাশ ঘণ্টার এই প্রশিক্ষণের শেষ দিনটি ২৭ সেপ্টেম্বর ১৯৯৮ সালে বিমান দুর্ঘটনার সম্মুখীন হন।
বিমান দুর্ঘটনায় ১৯৯৮সালের ২৭শে সেপ্টেম্বর বরিশাল থেকে ঢাকায় ফেরার পর পোস্তগোলা এলাকায় সেসনা-১৫০ বিমানের কো পাইলট সহ তিনি নিহত হন।
বিমান থেকে পাঠানো জরুরি বার্তাকে বলা হয় ‘মে ডে কল’। বিমানটি দুর্ঘটনায় পড়ার কিছুক্ষণ আগে লারা নিয়ন্ত্রণকক্ষকে মে ডে জানিয়েছিলেন।
পঞ্চগড়

পঞ্চগড় বাংলাদেশের সর্বউত্তরের একটি শহর। শহরটি উত্তরবঙ্গের রংপুর বিভাগে অবস্থিত পঞ্চগড় জেলার জেলা শহর। প্রশাসনিকভাবে শহরটি পঞ্চগড় জেলা এবং পঞ্চগড় সদর উপজেলার সদর দফতর। করতোয়া নদীর পাশে অবস্থিত এ শহরটি হিমালয় এতই কাছাকাছি অবস্থিত যে, মাঝেমাঝে এ শহরে দাঁড়িয়েই দেখা যায় হিমালয় পর্বত।
শহরটির অবস্থানের অক্ষাংশ ও দ্রাঘিমাংশ হল । সমুদ্রতল থেকে শহরটির গড় উচ্চতা ৪৭ মিটার। পঞ্চগড় ভূ-খন্ডের উপর দিয়ে প্রবাহিত হচ্ছে ২২ টি নদী। পঞ্চগড় শহরের উপর দিয়ে বা আশেপাশে দিয়ে বয়ে যাওয়া নদীগুলোর মধ্যে উল্লেখযোগ্য হল চাওয়াই, করতোয়া, তালমা ও কুরম নদী । করতোয়া নদীটি পঞ্চগড় শহরের পাশ দিয়ে প্রবাহিত, নদীটি ২০ কি.মি. দীর্ঘ।
১৯৮৫ সালে পঞ্চগড় পৌরসভা গঠিত হয় যা ৯টি ওয়ার্ড এবং ৩৭টি মহল্লায় বিভক্ত । ২২ বর্গ কি.মি. আয়তনের পঞ্চগড় শহরের পুরো এলাকাই পঞ্চগড় পৌরসভা দ্বারা শাসিত হয়।
বাংলাদেশের আদমশুমারি ও গৃহগণনা-২০১১ অনুযায়ী পঞ্চগড় শহরের মোট জনসংখ্যা ৪৬,০৩৮ জন যার মধ্যে ২৩,৪৪৩ জন পুরুষ এবং ২২,৫৯৫ জন নারী। এ শহরের পুরুষ এবং নারী অনুপাত ১০৪:১০০।
হবিগঞ্জ

হবিগঞ্জ বাংলাদেশের উত্তর-পূর্বাঞ্চলের সিলেট বিভাগের একটি শহর। প্রশাসনিকভাবে শহরটি হবিগঞ্জ জেলা এবং হবিগঞ্জ সদর উপজেলার সদর। এটি হবিগঞ্জ জেলার সবচেয়ে বড় এবং প্রধান শহর। খোয়াই নদীর পাড়ে হবিগঞ্জ শহর অবস্থিত। হবিগঞ্জ শহরের সবচেয়ে নিকটবর্তী আন্তর্জাতিক বিমানবন্দর হলো ওসমানী আন্তর্জাতিক বিমানবন্দর। বিভাগীয় শহর সিলেট থেকে হবিগঞ্জ শহরের দূরত্ব ৭৪কি.মি.। হবিগঞ্জ এর পূর্ব নাম ছিল হাবিবগঞ্জ। 
হবিগঞ্জ শহরের মোট জনসংখ্যা প্রায় ২৩,৫৮,৮৮৬ জন।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১২.৯২ মিটার।
১৯৭২ সালে হবিগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে হবিগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৭৩টি মহল্লায় বিভক্ত । ৯.০৫ বর্গ কি.মি. আয়তনের হবিগঞ্জ শহর এলাকাটি হবিগঞ্জ পৌরসভা দ্বারা পরিচালিত হয়।
হবিগঞ্জ বাজার–শায়েস্তাগঞ্জ–বাল্লা রেলপথ 
উপনবেশিক ব্রিটিশ শাসন আমলে তৎকালীন (অবিভক্ত ব্রিটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। ব্রিটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।
হবিগঞ্জ শহরের স্বাক্ষরতার হার হলো শতকরা ৬৯.৩২ ভাগ।
গুরুত্বপূর্ণ শিক্ষাপ্রতিষ্ঠানের তালিকা:
তিতাস উপজেলা

তিতাস উপজেলা কুমিল্লা জেলার অন্তর্ভুক্ত একটি উপজেলা। মূলত পাকিস্তান আমলের থানাকে উপজেলায় উন্নতি করা হয়েছে। তিতাস একটি নবগঠিত প্রশাসনিক অঞ্চল। অর্থাৎ পার্শ্ববর্তী দাউদকান্দি উপজেলার অংশ নিয়ে এই উপজেলা গঠন করা হয় ২০০৪ সালে। উপজেলা নির্বাহী অফিসার এই উপজেলার প্রধান সরকারি কর্মকর্তা। 
আশির দশকের শেষ দিকে দাউদকান্দি উপজেলার উত্তরাঞ্চলের অংশে "পীর শাহবাজ নগর" নামে আলাদা থানা করার দাবি উঠে। পরে ২০০৪ সালে তিতাস উপজেলা গঠন করা হয়। নয়টি ইউনিয়ন নিয়ে দাউদকান্দি উপজেলা থেকে বিভক্ত হয়ে এই উপজেলা তৈরি করা হয়। ২০০৪ সালের ৩০ মার্চ স্থানীয় সরকার, পল্লী উন্নয়ন ও সমবায় মন্ত্রণালয়ের অধীনস্থ স্থানীয় সরকার বিভাগের জারীকৃত এক প্রজ্ঞাপনে তিতাস উপজেলাকে পূর্ণাঙ্গ উপজেলা হিসাবে ঘোষণা করা হয় এবং ৪ এপ্রিল তা গেজেটে অতিরিক্ত সংখ্যায় প্রকাশিত হয়। উপজেলার ৫টি ইউনিয়নের উপর দিয়ে বহমান তিতাস নদী থেকে উপজেলার নামকরণ করেন তৎকালীন মন্ত্রী এবং স্থানীয় সংসদ সদস্য খন্দকার মোশাররফ হোসেন।
তিতাস উপজেলা কুমিল্লা জেলার উত্তর-পশ্চিমে প্রায় শেষ প্রান্তে ২৩৪০" পূর্ব দ্রাঘিমাংশে অবস্থিত। উপজেলার দক্ষিণ ও পূর্ব পার্শ্ব দিয়ে কাঠালিয়া নদী প্রবাহিত। এ উপজেলার উত্তরে হোমনা উপজেলা, দক্ষিণে দাউদকান্দি উপজেলা, পূর্বে মুরাদনগর উপজেলা, পশ্চিমে মেঘনা উপজেলা। কুমিল্লা সদর থেকে ৫৮ কি:মি: এবং ঢাকা থেকে ৫৫ কি:মি: দূরে তিতাস উপজেলার অবস্থান।
তিতাস উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তিতাস থানার আওতাধীন।
২৫ জুন ২০১১ তারিখে ইউনিয়ন পরিষদ নির্বাচনের মধ্য দিয়ে তিতাস উপজেলার স্থানীয় সরকারের গোড়াপত্তন হয়। ভোটারের সংখ্যা সর্বমোট ১ লাখ ৭ হাজার ৮শ ৬৩ ভোটারের যার মধ্যে পুরুষ ভোটারের সংখ্যা ৫০ হাজার ৬৯ এবং মহিলা ভোটারের সংখ্যা ৫৭,৭৯৪। প্রতিটি ইউনিয়নে একজন চেয়ারম্যান এবং কয়েকজন সদস্য থাকে। ৯টি ইউনিযনে চেয়ারম্যান সংখ্যা ৯জন এবং সদস্য সংখ্যা ১০৮জন। এর মধ্যে ২৭টি সদস্যপদ সংরক্ষিত।
শিক্ষার দিক থেকে উপজেলাটি অনেক উন্নত।
উপজেলায় সরকারি ও বেসরকারি মিলিয়ে মোট ৩ টি কলেজ রয়েছে । যার মধ্যে অন্যতম হলো গাজীপুর খান সরকারি মডেল স্কুল এন্ড কলেজ। গাজীপুর কলেজটি তিতাস উপজেলার শ্রেষ্ঠ প্রতিষ্ঠান হিসেবে খ্যাতি অর্জন করেছে। প্রতি বছর এ প্রতিষ্ঠান থেকে এসএসসি এবং এইচএসসি পরীক্ষার অংশগ্রহণ করে অনেক ভালো ফলাফল অর্জন করে। তাছাড়া উপজেলার যেকোনো প্রতিযোগিতামূলক ইভেন্টেও গাজীপুর কলেজ প্রথম সারিতে অবস্থান করে। যেমন: ২০২৩ সালে বঙ্গবন্ধু সৃজনশীল মেধা অন্বেষণ প্রতিযোগিতায় ১২ টির মধ্যে ৪ টিতেই প্রথম স্থান অর্জন করেছে। উল্লেখযোগ্য হলো: 
১.রাকিব হাসান (১১শ শ্রেণী) গণিত ও কম্পিউটার এ গ গ্রুপে প্রথম 
২.কাজী হাসিবুল(১০ম শ্রেণী) গণিত ও কম্পিউটার এ খ গ্রুপে প্রথম
৩.তাছনিম জাহান(৮ম শ্রেণী) দৈনন্দিন বিজ্ঞান ক গ্রুপে প্রথম
৪.জুই নুর (৮ম শ্রেণী) বাংলাদেশ স্টাডিজ ক গ্রুপে প্রথম
এবং অন্যান্য বিষয়েও প্রতিষ্ঠানটি শ্রেষ্ঠ
উপজেলায় আরো রয়েছে মেহনাজ হোসেন মীম আদর্শ কলেজ । এই কলেজটিও জাতীয় শিক্ষা সপ্তাহ -২০২৩ এ অনেকগুলো কেটাগরিতে প্রথম স্থান লাভ করে ।
এমন কি জারি গান এ এই কলেজ থেকে জেলা পর্যায় কুমিল্লায়ও প্রথম স্থান লাভ করে যা তিতাসের জন্য গর্বের বিষয়।
তাছাড়া উপজেলায় রয়েছে প্রায় ২০ টির মতো উচ্চ বিদ্যালয় ও ৫২ টি প্রথম বিদ্যালয় এবং কিন্ডার গার্ডেন ।
বাংলাদেশের বাকি অঞ্চলের মতো এখানেও ক্রিকেট সবচেয়ে জনপ্রিয় খেলা। তাছাড়া প্রায় প্রতিবছর জেলা প্রশাসক ফুটবল গোল্ড কাপ অনুষ্ঠিত। অন্যান্য গ্রামীণ খেলাও অঞ্চলে বহুল প্রচলিত।
উপজেলা থেকে প্রকাশিত একমাত্র পত্রিকা হলো "সাপ্তাহিক কালান্তর" ।
ফার্সি লিপি

ফার্সি বর্ণমালা বা ফার্সি-আরবি বর্ণমালা () হল আরবি লিপির উপর ভিত্তি করে লেখার একটি পদ্ধতি। মূল লিপিটি বিশেষভাবে আরবি ভাষার জন্য ব্যবহার করা আর ফার্সি ভাষায় আরবি বর্ণামালার সাথে আরও চারটি অক্ষর যোগ করা হয়েছে, এই অতিরিক্ত অক্ষরগুলো হল : , , এবং । অন্যান্য আরও বেশ কিছু ভাষায় পারসিক-আরবি লিপি ব্যবহার করা হয়। ফার্সি ভাষা ছাড়াও পারসিক-আরবি লিপি আরও যেসকল ভাষায় ব্যবহার করা হয়, সেগুলো হল উর্দু, সিন্ধি, সারাইকি, কুর্দি, লুরি, উসমানীয় তুর্কি, বেলুচ, পাঞ্জাবি, তাতার, আজেরি এবং এবং আরও অন্যান্য।
আরবি নয় এমন শব্দ উচ্চারণ এবং লেখার ক্ষত্রে বিভিন্ন ভাষাতে মূল লিপিতে বিদ্যমান অক্ষরগুলোর সাথে বিন্দু, রেখা ইত্যাদি যোগ করে নতুন নতুন অক্ষর সংযোগজন করা হয়েছে।আধুনিক ফার্সিতে ৩২ টি বর্ণমালা রয়েছে।
পারসিক-আরবি লিপিতে বাক্যগুলো একত্রিতভাবে লেখা হয়। অধিকাংশ ক্ষেত্রেই প্রতিটি অক্ষর একে অপরের সাথে যুক্ত থাকে। কম্পিউটারে লেখার ক্ষেত্রেও এই বৈশিষ্ঠটি অক্ষুণ্ণ রাখা হয়েছে। যার ফলে কম্পিউটারে যখন পারসিক-আরবি লিপিতে কিছু লেখা হয় তখন অক্ষরগুলো একে অপরের সাথে যুক্ত হয়ে লেখা হতে থাকে। অসম্পৃক্তভাবে লেখাগুলো সাধারণত গ্রহণ করা হয় না। পারসিক-আরবি লিপি এবং আরবি লিপিতে শব্দগুলো লেখা হয় ডান থেকে বাম দিকে এবং নম্বরগুলো লেখা হয়ে থাকে বাম থেকে ডান দিকে।
ফার্সি বর্ণমালার ৩২টি অক্ষর নিয়ে দেয়া হল। তবে ফার্সি ভাষায় অক্ষরগুলো সংযুক্তভাবে লেখা হয় বলে বাক্যের বিভিন্ন অংশে অক্ষরগুলো বিভিন্ন আকারে লেখা হয়। যেমন বাক্যের শুরুতে, বাক্যের শেষ, মাঝে কোনো স্থানে অথবা আলাদা ভাবে শুধু একটি অক্ষর লেখার ক্ষেত্রে বর্ণগুলোর আকারে পার্থক্য হয়ে থাকে।
পূর্বে বেশকিছু ভাষায় ফার্সি আরবি লিপি ব্যবহার করা হতো, তবে পরবর্তীতে এই ভাষাগুলোতে অন্যন্য লিপি ব্যবহার করা হচ্ছে।
মেঘনা উপজেলা

মেঘনা উপজেলা বাংলাদেশের একটি উপজেলা। এটি কুমিল্লা জেলার অন্তর্ভুক্ত একটি এলাকা ও সরকারের প্রশাসনিক অঞ্চল। সাধারণত পাকিস্তান আমলের থানা কে উপজেলায় উন্নীত করা হয়েছে। মেঘনা উপজেলা একটি নবগঠিত প্রশাসনিক অঞ্চল। অর্থাৎ পার্শ্ববর্তী উপজেলাসমূহের অংশ নিয়ে এই উপজেলা গঠন করা হয় ১৯৯৮ খ্রিষ্টাব্দে। উপজেলা নির্বাহী অফিসার এই উপজেলার প্রধান সরকারি কর্মকর্তা। ২০১১ খ্রিষ্টাব্দের ২৩মে জুন প্রথম মেঘনা উপজেলায় ইউনিয়ন পরিষদ নির্বাচনের মাধ্যমে স্থানীয় সরকার গঠিত হয়। 
মেঘনা উপজেলার আয়তন ৯৯.৫৮ বর্গ কিলোমিটার। এটি আয়তনের দিক থেকে কুমিল্লা জেলার সবচেয়ে ছোট উপজেলা। এটি মেঘনা নদীর তীরে অবস্থিত। এ উপজেলার উত্তরে মেঘনা নদী ও নারায়ণগঞ্জ জেলার আড়াইহাজার উপজেলা, দক্ষিণে দাউদকান্দি উপজেলা ও মুন্সীগঞ্জ জেলার গজারিয়া উপজেলা, পূর্বে হোমনা উপজেলা ও তিতাস উপজেলা, পশ্চিমে মেঘনা নদী, নারায়ণগঞ্জ জেলার সোনারগাঁও উপজেলা ও মুন্সীগঞ্জ জেলার গজারিয়া উপজেলা।
মেঘনা উপজেলায় সবকয়টি এলাকা গ্রাম এবং এটি সম্পূর্ণ চরাঞ্চল। এ উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মেঘনা থানার আওতাধীন।
১৯৯৮ সালের জুলাই মাসের ১৬ তারিখ মেঘনার বাস্তবায়ন হয়েছিল। হোমনার ৪ টি ইউনিয়ন এবং দাউদকান্দির ৩ টি ইউনিয়ন নিয়ে গঠিত হয়েছিল মেঘনা। এখন মোট ৮ টি ইউনিয়নসহ ৮৭ হাজারেরও বেশি ভোটার।
শিক্ষার হার, শিক্ষা প্রতিষ্ঠান গড় হার ৩৩.৩৪%; পুরুষ ৩৮.০৪%, মহিলা ২৯.৯২%।
এটি একটি কৃষিপ্রধান এলাকা। মানুষের প্রধান জীবিকার সূত্র কৃষি এবং মৎস।
প্রবাসী বাংলাদেশী হিসাবে কাজ করছে অনেকেই।
এলাকা: ৯৮.৪৭ বর্গ কিলোমিটার
জনসংখ্যা: ১ লক্ষ (আনুমানিক)
জনঘনত্ব: ৯৮৫ জন প্রতি বর্গ কিলোমিটারইউনিয়ন সংখ্যা: ৮টি
মৌজা: ৪১টি
সরকারি হাসপাতাল: ১টি, চিকিৎসা ক্লিনিক: ৪টি। হাটবাজার; ১৭টি। ডাকঘর: ৫টি। পোস্টকোড:৩৫১৫।
কানাহরি দত্ত

কানা হরিদত্ত (১২ - ১৩ শতক) ছিলেন মনসামঙ্গল কাব্যের আদি কবি। তার রচিত কোনো কাব্য এখন পর্যন্ত পাওয়া যায়নি। তার পরিচয় পাওয়া যায় কবি বিজয় গুপ্তের কাব্যে। বিজয় গুপ্ত তার বদনাম করার কারণে তার পরিচয় পাওয়া যায়। 
কানাহরি দত্তের জন্ম মধ্যযুগীয় বঙ্গের ময়মনসিংহের নান্দাইল উপজেলার সিংরৈল দত্তবাড়িতে।
হরিদত্তের লেখা মনসামঙ্গলের নাম - ' পদ্মার
সর্প সজ্জা ' ।
হরিদত্তের চরিত্রের মাঝে সাধারণ মানব চরিত্রের প্রভাব অত্যন্ত প্রকট ছিলো। আসাম থেকে বিহার পর্যন্ত সমগ্র ভূভাগে কবির কাব্যের প্রচলন ছিলো। তিনি চাঁদ সওদাগর ও বেহুলা-লখিন্দরকে কেন্দ্র করে দৈব লাঞ্ছিত হতভাগ্য মানুষের সংগ্রাম চেতনার এক অনন্য রূপকার। লোকায়ত সমাজের সামগ্রিক চেতনা কবি চৈতন্যে বিমূর্ত হওয়ার এরূপ প্রয়াস পরবর্তী অনেক কবিকেই প্রভাবিত করেছিলো।
ইন্দো-আর্য ভাষার তালিকা

ইন্দো-আর্য ভাষার তালিকায় প্রায় ২১০টি ভাষা রয়েছে(এসএইএল থেকে প্রাপ্ত), এবং এশিয়ার একটি বড় অংশের মানুষ এই ভাষাগুলো ব্যবহার করে থাকে। এই ভাষাগুলো মূলত ইন্দো-ইরানীয় ভাষা পরিবারের সদস্য।
সম্মিলিত বিরোধী দল

সম্মিলিত বিরোধী দল বা কপ () ১৯৬৫ সালে অবিভক্ত পাকিস্তানে গঠিত একটি বিরোধীদলীয় রাজনৈতিক মোর্চ্চা; বাংলায় 'কপ'– নামে এই মোর্চ্চা দ্রুত জনপ্রিয়তা লাভ করে। ১৯৬৪ সালে পাকিস্তানের তৎকালীন প্রেসিডেন্ট জেনারেল আইয়ুব খান দেশে প্রেসিডেন্ট নির্বাচনের ঘোষণা দিলে দেশের রাজনীতিক দলগুলো জোট বেঁধে এই নির্বাচনে প্রতিদ্বন্দিতার সিদ্ধান্ত গ্রহণ করে। এই লক্ষ্য নিয়েই ২৬ জুলাই 'সম্মিলিত বিরোধী দল (কপ)' গঠিত হয়।
১৯৬৪ খ্রিষ্টাব্দে 'কপ' গঠিত হয় আইয়ুব-বিরোধী মুসলিম লীগ নেতা খাজা নাজিমুদ্দিনের নেতৃত্বে। 'কপ'-এর প্রধান রাজনৈতিক দলগুলো হলো: আওয়ামী লীগ, ন্যাশনাল আওয়ামী পার্টি, নেজামে ইসলাম ও জামায়াতে ইসলাম। সামরিক শাসক আইয়ুব খানকে ক্ষমতাচ্যূত করাই ছিল এই বিরোধীদদলীয় মোর্চ্চা গঠনের একমাত্র উদ্দেশ্য।
করাচিতে অনুষ্ঠিত 'কপ'-এর কেন্দ্রীয় সভায় পাকিস্তানের মোহাম্মদ আলী জিন্নাহ্‌'র ভগ্নি মিস ফাতিমা জিন্নাহকে রাষ্ট্রপতি পদপ্রার্থী মনোনয়নের সিদ্ধান্ত গৃহীত হয়। মাওলানা ভাসানীর নেতৃত্বে খাজা নাজিমুদ্দিন ও শেখ মুজিবুর রহমান সহ একদল রাজনৈতিক নেতা ফাতেমা জিন্নাহ'র সঙ্গে দেখা করেন এবং দেশের বৃহত্তর স্বার্থে বিশেষ করে সামরিক শাসককে অপসারণের লক্ষ্যে পদে প্রতিদ্বান্দ্বিতা করার প্রস্তাব দেন। ফাতিমা জিন্নাহ এ প্রস্তাবে সম্মত হলেন। ফাতিমা জিন্নাহ কেবল মোহাম্মদ আলী জিন্নাহ্‌'র ভগ্নি ছিলেন তা নয়, ব্রিটিশ-বিরোধী আন্দোলনে তিনি তাৎপর্যময় ভূমিকা রেখেছিনে। এ জন্যে তাকে মাদার-ই-মিল্লাত নামে আখ্যায়িত করা হতো। অন্যদিকে কনভেনশন মুসলিম লীগ আইয়ুব খানকে প্রেসিডেন্ট পদপ্রার্থী হিসাবে মনোনয়ন প্রদান করে। ১৯৬৫'র মৌলিক গণতন্ত্র নির্বাচনের আগে এই মনোনয়ন ঘোষণা করা হয়।
১৯৬৫ খ্রিষ্টাব্দের ২ জানুয়ার তারিখে অনুষ্ঠিত নির্বাচনে ৮০ হাজার মৌলিক গণতন্ত্রী অংশ গ্রহণ করে। ফাতিমা জিন্নাহ'র মার্কা ছিল হারিকেন। তিনি পরাজিত হন। গোলপ ফুল মার্কা নিয়ে পাকিস্তনের প্রেসিডেন্ট হলেন আইয়ুব খান। এই নির্বাচনে সর্বমোট প্রেসিডেন্ট পদপ্রার্থী ছিল ৪ জন।
কাগমারী সম্মেলন

কাগমারি সাংস্কৃতিক সম্মেলন ১৯৫৭ সালে অনুষ্ঠিত একটি বিশেষ তাৎপর্যবাহী জাতীয় সম্মেলন যা পরবর্তীতে পাকিস্তানের বিভক্তি এবং স্বাধীন বাংলাদেশের অভ্যূদয়ে বিশেষ ইঙ্গিতবহ ভূমিকা রেখেছিল। ১৯৫৭ সালের ৬ই ফেব্রুয়ারি থেকে ১০ই ফেব্রুয়ারি পর্যন্ত টাঙ্গাইল জেলার কাগমারী নামক স্থানে এই সম্মেলন অনুষ্ঠিত হয়। মাওলানা আবদুল হামিদ খান ভাসানীর সভাপতিত্বে অনুষ্ঠানটি আরম্ভ হয়।
উক্ত সম্মেলনে ভাসানী পাকিস্তানি শাসকদের হুশিয়ার করে বলেন, যদি পূর্ব পাকিস্তানে শোষণ অব্যাহত থাকে তবে তিনি পশ্চিম পাকিস্তানকে “'আসসালামু আলাইকুম' জানাতে বাধ্য হবেন।
কাগমারী সম্মেলনে প্রদত্ব বক্তব্যে মওলানা ভাসানী শেষ পর্যায়ে রেগে উঠে শহীদ সোহরাওয়ার্দী কে লক্ষ্য করে বলেছিলেন,“শহীদ, তুমি আজ আমাকে পাক-মার্কিন সামরিক চুক্তি সমর্থন করতে বলছো। তুমি যদি আমাকে বন্দুকের নলের সামনে দাঁড় করিয়ে জিজ্ঞাস করো, আমি বলবো, 'না'! তুমি যদি আমাকে কামানের সামনে দাঁড় করিয়ে জিজ্ঞাস করো আমি বলবো 'না'! 'না'! তুমি আমাকে যদি আমার কবরে গিয়েও জিজ্ঞাস করো সেখান থেকে আমি চিৎকার করে বলবো, 'না'! 'না'!'”
এই সভায় মওলানা ভাসানী তার বক্তৃতায় অন্যান্য বিষয়ের মধ্যে বলেন, পূর্ববাংলা পাকিস্তানের কেন্দ্রীয় শাসকদের দ্বারা শোষিত হতে থাকলে পূর্ববঙ্গবাসী তাদের সালামু ওয়ালাইকুম জানাতে বাধ্য হবে। এছাড়া কাগমারী সম্মেলনে ভাসানী পাক-মার্কিন সামরিক চুক্তি বাতিলের দাবি জানান। প্রধানমন্ত্রী হোসেন শহীদ সোহ্‌রাওয়ার্দী সেই দাবি প্রত্যাখান করলে ১৮ই মার্চ আওয়ামী লীগ থেকে পদত্যাগ করেন। একই বছর ২৫শে জুলাই তার নেতৃত্বে ঢাকার রূপমহল সিনেমা হলে 'ন্যাশনাল আওয়ামী পার্টি' (ন্যাপ) গঠিত হয়। ন্যাপ প্রতিষ্ঠার মাধ্যমে ভাসানী প্রকাশ্যে বামপন্থী রাজনীতির সাথে জড়িয়ে পড়েন এবং এর পর থেকে সবসময় বাম ধারার রাজনীতির সাথেই সংশ্লিষ্ট ছিলেন। ১৯৫৮-র ৭ই অক্টোবর দেশে সামরিক শাসন জারি হলে মার্শাল আইয়ুব খান ক্ষমতায় অধিষ্ঠিত হয়ে সকল রাজনৈতিক দলের কর্মকাণ্ড নিষিদ্ধ ঘোষণা করে। ১২ই অক্টোবর মাওলানা ভাসানীকে কুমুদিনী হাসপাতাল থেকে গ্রেফতার করা হয়। ঢাকায় ৪ বছর ১০ মাস কারারুদ্ধ থাকেন।
ভূতনাথ (চলচ্চিত্র)

ভূতনাথ (, ) এটি ২০০৮ সালের একটি বলিউড শিশুতোষ ভৌতিক চলচ্চিত্র। ছবিটি পরিচালনা করেছেন বিবেক শর্মা। এবং ছবিতে প্রধান চরিত্রগুলোতে অভিনয় করেছেন অমিতাভ বচ্চন, আমান সিদ্দিকী, শাহরুখ খান, জুহি চাওলা, প্রিয়াংশু চ্যাটার্জী ও রাজপাল যাদব। এই ছবির গল্পটি মূলত অস্কার ওয়াইল্ড এর ছোট-গল্প দ্য সেন্টারভিলী গোস্ট এর একটি অভিযোজন.
ন্যাশনাল আওয়ামী পার্টি

ন্যাশনাল আওয়ামী পার্টি অবিভক্ত পাকিস্তানের একটি গুরুত্বপূর্ণ বিরোধী রাজনৈতিক দল যা পূর্ব পাকিস্তান ব্যাপী ১৯৬৯-এর গণঅভ্যূত্থান সংগঠনে নেতৃস্থানীয় ভূমিকা রেখেছিল। মাওলানা ভাসানী এই দলের প্রতিষ্ঠাতা। ১৯৪৯ খ্রিস্টাব্দে স্বপ্রতিষ্ঠিত আওয়ামী মুসলিম লীগ, যা পরবর্তীকলে আওয়ামী লীগ নামে পরিচিত, এই আওয়ামী লীগ ত্যাগ করেন পাক-মার্কিন সামরিক চুক্তি নিয়ে সোহরাওয়ার্দীর সাথে মতবিরোধ থেকে। ১৯৫৭ সালের ২৬শে জুলাই প্রতিষ্ঠা করেন ন্যাপ।
সাপ্তাহিক হক-কথা

সাপ্তাহিক হক-কথা একটি সাপ্তাহিক সংবাদপত্র যা মওলানা ভাসানী কর্তৃক প্রতিষ্ঠিত হয়েছিল। এটি টাঙ্গাইল থেকে প্রকাশিত হতো। এটি প্রথম প্রকাশিত হয় ১৯৭২ খ্রিষ্টাব্দের ফেব্রুয়ারি মাসে, বাংলাদেশ প্রতিষ্ঠার অব্যবহিত পরে। এটির প্রতিষ্ঠাতা সম্পাদক ছিলেন সৈয়দ ইরফানুল বারি। সরকার-বিরোধী প্রচারণার কারণে অচিরেই এর সম্পাদককে গ্রেপ্তার করা হয়।
আলাগ

আলাগ (, ) হচ্ছে ২০০৬ সালের একটি বলিউড চলচ্চিত্র। ছবিটি পরিচালনা করেছেন আশু ত্রিখা। ছবিটিতে প্রধান দুটি চরিত্রে অভিনয় করেছেন অক্ষয় কাপুর ও দিয়া মির্জা। এই ছবিটি আলাগ: তিনি আলাদা... তিনি এককভাবেই... নামেও পরিচিত কিছু ওয়েবসাইটে, উদাহরণ ইন্টারনেট মুভি ডাটাবেজ। ছবিটির ধরন এবং কিছু ঘটনা আমেরিকান চলচ্চিত্র পাউডার এই চরিত্রে অভিনয় করছেন সিয়ান প্যাট্রিক ফ্লানারি এর মতো লাগে, যদিও দুটি চলচ্চিত্রই একটু ভিন্ন চক্রান্তে সাজানো।
মানুয়েল নরিয়েগা

মানুয়েল নরিয়েগা (; জন্মঃ ১১ ফেব্রুয়ারি, ১৯৩৪) পানামার সাবেক রাজনীতিবিদ ও সৈনিক। তার পুরো নাম "মানুয়েল এন্টোনিও নরিয়েগা মোরেনো"। তিনি ১৯৮৩ থেকে ১৯৮৯ সাল পর্যন্ত পানামা'র সামরিক শাসক ছিলেন।
১৯৮৯ সালে মার্কিন যুক্তরাষ্ট্র তাকে ধরতে পানামায় সামরিক অভিযান পরিচালনা করে। এরফলে তিনি তাদের হাতে ধরা পড়েন। ক্ষমতাচ্যুত হয়ে তিনি যুদ্ধ অপরাধী হিসেবে সাব্যস্ত হন ও তাকে যুক্তরাষ্ট্রে নিয়ে যেতে বাধ্য করা হয়।
এপ্রিল, ১৯৯২ সালে মানুয়েল নরিয়েগার বিরুদ্ধে আট গুণেরও বেশি মাদকদ্রব্য পরিবহন, ভীতি প্রদর্শন করে চাঁদা আদায় এবং মানি লন্ডারিংয়ের অভিযোগ নিয়ে আসা হয়। পানামা এবং ফ্রান্স - উভয় দেশের সরকারের পক্ষ থেকে তার বিরুদ্ধে আনীত অভিযোগসমূহ প্রত্যাহার ও কারাগারে প্রেরণ না করে হস্তান্তর করার জন্য অনুরোধ করা হয়। কিন্তু মার্কিন যুক্তরাষ্ট্রের আদালতের রায়ে তাকে সেপ্টেম্বর, ২০০৭ সাল পর্যন্ত কারাগারে অন্তরীণ করে রাখার সিদ্ধান্ত গৃহীত হয়। তার অনুপস্থিতিতেই ১৯৯৫ সালে হত্যা এবং ১৯৯৯ সালে মানি লন্ডারিংয়ের অভিযোগে রায় প্রদান করা হয়। ফ্রান্সও পরবর্তীকালে পুনরায় এপ্রিল, ২০১০ সালে হস্তান্তরের অনুরোধ করে।
২৭ এপ্রিল, ২০১০ সালে তিনি প্যারিসে আসেন। হস্তান্তরের শর্ত অনুযায়ী তার বিরুদ্ধে পুনরায় বিচারের মুখোমুখি দ্বার করানো হয়। সেখানেও তিনি দোষী সাব্যস্ত হন। জুলাই, ২০১০ সালে তাকে সাত বছরের কারাদণ্ড দেয়া হয়।
১৯৮৭ সালে ফ্রান্স সরকার নরিয়েগাকে লিজিয়ন ডি'অনার পদকে ভূষিত করেন।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ১৫০০ মিটার

২০০৮ অলিম্পিক গেমসে মহিলাদের ১৫০০মিটার দৌড়ানোর প্রতিযোগিতা আগস্টের ১৯ থেকে ২৩ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ৪:০৭.০০সেকেন্ড (A মান) এবং ৪:০৮.০০সেকেন্ড (B মান)।
প্রতিযোগিতা শুরুর আগেই ৩১শে জুলাই ২০০৮-এ রুশ ডোপিং কেলেঙ্কারি সামনে আসে। রুশ দলের তিন জন প্রতিযোগীই, যথাক্রমে, য়ুলিয়া ফোমেঙ্কো, তাতিয়ানা তোমাশোভা ও য়েলেনা সোবোলেভা ডোপ পরীক্ষায় ধরা পরে প্রতিযোগিতা থেকে নির্বাসিত হন। এঁরা প্রত্যেকেই পদকের দাবিদার ছিলেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা (q) তিনজনকে নিয়ে ফাইনাল অনুষ্ঠিত হয়।
আই সি ইউ (চলচ্চিত্র)

আই সি ইউ () এটি ২০০৬ সালে মুক্তিপ্রাপ্ত একটি বলিউড চলচ্চিত্র। ছবিটি পরিচালনা করেছেন বিবেক আগরওয়াল এবং যৌথভাবে প্রযোজনা করেছেন মেহর জেসিয়া ও অভিনেতা অর্জুন রামপাল। ছবির প্রধান দুটি চরিত্রে অভিনয় করেছেন অর্জুন রামপাল ও বিপাশা আগরওয়াল। এছাড়াও ঋত্বিক রোশন ও শাহরুখ খান এর রয়েছে বিশেষ উপস্থিতি. ছবিটির শুটিং হয়েছে লন্ডন।
সিলসিলে

সিলসিলে (, ) এটি ২০০৫ সালের একটি বলিউড রোমান্স চলচ্চিত্র।
ছবিটি পরিচালনা করেছেন খালিদ মোহাম্মদ। ছবিতে বিভিন্ন চরিত্রে অভিনয় করেছেন টাবু, ভূমিকা চাওলা, রিয়া সেন, অস্মিত প্যাটেল, সেলিনা জেটলি, নাতাশা, দিভ্যা দত্ত, রাহুল বোস, জিমি শেরগিল ও কে কে মেনন। ছবিতে বর্ধিত উপস্থিতি ছিল শাহরুখ খান এর।
আইএসও ১৫৯২৪

আইএসও-১৫৯২৪, স্ক্রিপ্টের নামের প্রতিনিধিত্ব জন্য কোড, যা লিখন পদ্ধতির (লিপি) একটা সংখ্যা জন্য দুটো কোডের সেটকে সংজ্ঞায়িত করা হয়। প্রতিটি স্ক্রিপ্টে একটি চার-অক্ষরের কোড এবং সাংখ্যিক এক উভয়ই দেওয়া হয়। স্ক্রিপ্ট "এক অথবা অধিক ভাষায় লিখিত গঠনের জন্য লৈখিক অক্ষর ব্যবহৃত সেট" হিসেবে সংজ্ঞায়িত করা হয়।
নিম্নলিখিত মানসমূহ আইএসও-১৫৯২৪ দ্বারা অপরিহার্য উল্লেখ করা হয়।
ফন্ট এবং গ্লিফের সংজ্ঞার জন্য মান বোঝাতে
গোলাম সাকলায়েন

গোলাম সাকলায়েন বাংলাদেশের একজন শিক্ষাবিদ ও সাহিত্যিক। তিনি ১৯২৬ সালের, ১লা এপ্রিল সিরাজগঞ্জের উল্লাপাড়ায় জন্ম গ্রহণ করেন। তার পিতার নাম "মুহম্মদ আবদুল হামিদ খোন্দকার" এবং মাতার নাম "বদরুন্নেসা খাতুন"। উল্লাপাড়া মার্চেন্টস হাই স্কুল থেকে প্রবেশিকা এবং পাবনার এডওয়ার্ড কলেজ থেকে উচ্চমাধ্যমিক পাস করেন। পরবর্তীতে কুষ্টিয়া কলেজ থেকে বাংলা সাহিত্য নিযে বি.এ. পাস করেন্ তিনি এম.এ. পাস করেন ঢাকা বিশ্ববিদ্যালয় থেকে ১৯৫৩ সালে। ১৯৬২ সালে তিনি ঢাকা বিশ্ববিদ্যালয় থেকেই পিএইচ.ডি. ডিগ্রী লাভ করেন। তার পিএইচ.ডি. অভিসন্দর্ভের বিষয়ব্সতু ছিল বাংলায় মর্সীয়া সাহিত্য: উদ্ভব ও ক্রমবিকাশ। তিনি আজীবন শিক্ষকতা করেছেন। রাজশাহী বিশ্ববিদ্যালয়ের বাংলা বিভাগের অধ্যাপক হিসাবে তার চাকরি জীবনের পরিসমাপ্তি ঘটে।
ওয়াকিল আহমদ

ওয়াকিল আহমেদ (জন্ম: ৫ এপ্রিল ১৯৪১) বাংলা ভাষার একজন লেখক, যিনি দীর্ঘদিন ঢাকা বিশ্ববিদ্যালয়ে বাংলা ভাষা ও সাহিত্যের অধ্যাপক হিসাবে কর্মরত ছিলেন। তিনি সাহিত্য বিষয়ক গবেষণা ও সমালোচনার জন্য খ্যাত।
ড. ওয়াকিল আহমদ ১৯৪১ সালের ৫ই এপ্রিল পশ্চিমবঙ্গের মুর্শিদাবাদ জেলার সুতী থানায় আজাদনগরে জন্মগ্রহণ করেন। তাঁর পিতার নাম রিয়াজউদ্দীন বিশ্বাস ও মাতার নাম হাবিবা বেগম।
ওয়াকিল আহমদ ১৯৫৬ সালে মুর্শিদাবাদের নিমতিতা গৌরসন্দুর দ্বারকানাথ উচ্চ বিদ্যালয় থেকে ম্যাট্রিক পাস করেন। বিজ্ঞান বিভাগে তিনি ইন্টারমিডিয়েট পাস করেন ১৯৫৮ সালে মুর্শিদাবাদেরই জঙ্গীপুর কলেজ থেকে। অতঃপর সেন্ট্রাল ক্যালকাটা কলেজ থেকে ১৯৬০-এ বাংলায় স্নাতক সম্মান ডিগ্রী লাভ করেন। কলিকাতা বিশ্ববিদ্যালয় থেকে তিনি বাংলায় এম,এম পাস করেন ১৯৬২ সালে। অবশেষে ১৯৭২ সালে তিনি পিএইচ.ডি লাভ করেন ঢাকা বিশ্ববিদ্যালয় থেকে। তাঁর পিএইচ.ডি থিসিসের শিরোনাম "বাংলার লোকসাহিত্যে লোক-সংস্কৃতির উপাদান"। ১৯৮০ সালে তিনি কলিকাতা বিশ্ববিদ্যালয় থেকে ডি,লিট, লাভ করেন। এ সময় তাঁর গবেষণার বিষয়বস্তু ছিল " উনিশ শতকে বাঙালি মুসলমানের চিন্তা-চেতনার ধারা"। 
অধ্যাপক ওয়াকিল আহমদ আজীবন ঢাকা বিশ্ববিদ্যালয়ের বাংলা বিভাগে অধ্যাপনা করেছেন। কর্মজীবনের শুরু থেকেই তিনি গবেষণা ও লেখালিখি করেছেন ও প্রকাশ করেছেন। ১৯৯০ থেকে ১৯৯৪ সাল পর্যন্ত তিনি ঢাকা বিশ্ববিদ্যালয়ের উপ-উপাচার্যের দায়িত্ব পালন করেছেন। ১৯৯৬ থেকে ১৯৯৭ পর্যন্ত তিনি বাংলাদেশ এশিয়াটিক সোসাইটির সভাপতির দায়িত্ব পালন করেছেন এবং ২০০২ থেকে ২০০৬ পর্যন্ত তিনি বাংলা একাডেমির সভাপতি ছিলেন। এছাড়া তিনি জাতীয় বিশ্ববিদ্যালয়ের উপাচার্যের (২০০৫-০৭) দায়িত্বও পালন করেছেন।
তাঁর স্ত্রীর নাম শামসে আরা বেগম।
হাম তুমহারে হ্যায় সনম

হাম তুমহারে হ্যায় সনম () এটি ২৪ মে, ২০০২-এ মুক্তিপ্রাপ্ত একটি বলিউড চলচ্চিত্র। ছবিটি পরিচালনা করেছেন কে. এস. আদিয়ামান। ছবির গল্পটি মূলত সম্পর্ক / বন্ধুত্ব নির্ভর শাহরুখ খান, সলমান খান ও মাধুরী দীক্ষিত প্রধান তিনটি চরিত্রে অভিনয় করেছেন।
এটি কে. এস. আদিয়ামান এর প্রথম হিন্দি ছবি, এবং তার নিজের পরিচালিত ১৯৯৫ সালের তামিল চলচ্চিত্র থোট্টা চিনুঙ্গী এর পুনর্নির্মাণ। এই ছবিটি নির্মাণ করতে দীর্ঘ ছয় বছর লেগেছিল। 
মুক্তির পরে ছবিটি নিয়ে মিশ্র সমালোচনা হয় এবং এটির বক্স-অফিসে ভালো গড় আয় ছিল।
বিনয়পদক

বিনয়পদক, কবি বিনয় মজুমদারের নামানুসারে প্রবর্তিত একটি সম্মাননা পদক। ২০০৭ সালের ১ জানুয়ারি কবি রুদ্রসাগর-এর একক প্রচেষ্টায় ও সাংগঠনিক সমন্বয়ে আত্মপ্রকাশ করে এ কমিটি। অনূর্ধ্ব ৫০ বছরের সেরা কবিদের প্রকৃত সম্মান প্রদানের জন্য বিনয়পদক-এর অস্তিত্ব প্রতিবছরই বৃদ্ধি পাচ্ছে। নিয়মানুসারে প্রথম দুই বছর কবি মণীন্দ্র গুপ্ত এই কমিটির সভাপতি ছিলেন, সম্পাদক ছিলেন, কবি রুদ্রসাগর। পরবর্তি দুই বছর যাবৎ সভাপতি হয়ে দায়িত্ব পালন করছেন, কবি উৎপল কুমার বসু এবং সম্পাদক আছেন, কবি রদ্রসাগর। উপদেষ্টা পরিষদে রয়েছেন কবি জয় গোস্বামী, তীর্থঙ্কর মৈত্র, দেবদাস আচার্য প্রমুখ।
২০০৮ সালে প্রথম এই সম্মান গ্রহণ করেন, কবি প্রশান্ত মল্ল। ২০০৯ সালে, কবি নীলোৎপল গুপ্ত, এবং ২০১০ সালে, কবি প্রদীপ কর এই সম্মান গ্রহণ করেছেন। এছাড়াও পেয়েছেন কবি কুন্তল মণ্ডল, কবি অমর চক্রবর্তী ও কবি জুবিন ঘোষ সহ অনেকে। বাঙালি কবিদের জন্য এই সম্মানকে কবি জয় গোস্বামী, এক অনন্য সম্মান হিসেবে আখ্যায়িত করেছেন।
২০ মার্চ ২০১১,বাংলা আকাদেমি সভাঘরে বিনয়পদক ৩য় বর্ষের উৎসবে কবি প্রদীপ কর-কে সম্মান তুলে দিয়েছিলেন কবি জয় গোস্বামী। তখন তিনি বক্তৃতায় নানান আলোচনায় বিনয়পদক সম্পর্কে উল্লেখিত বিষয়ের অবতারণা করেছিলেন।
ডুপ্লিকেট (১৯৯৮-এর চলচ্চিত্র)

ডুপ্লিকেট (, বাংলা ভাষা: "নকল, দ্বৈত, অনুরূপ") এটি ১৯৯৮ সালের একটি বলিউড চলচ্চিত্র। ছবিটি পরিচলনা করেছেন চলচ্চিত্রকার মহেশ ভাট। ছবিটির মান ভূমিকায় দ্বৈত চরিত্রে অভিনয় করেছেন শাহরুখ খান এবং তার বিপরীতে আছেন জুহি চাওলা ও সোনালী বেন্দ্রে। এটি প্রযোজনা করেছে করণ জোহরের প্রতিষ্ঠান ধর্ম প্রডাকশনস এবং শাহরুখ খান প্রথম এই নির্মাণ প্রতিষ্ঠানের সঙ্গে পাঁচ ভাগ সহযোগিতা করেছিল।
ছবিটি বক্স-অফিসে ব্যবসায়িক ভাবে ভালো সাফল্য পায়নি এবং আশানুরূপ সাফল্য না পাওয়া ছিট অনেকটা তিরস্কার কুড়ানোর মতো।
টাইপরাইটার

টাইপ রাইটার বা টাইপ মেশিন একটি যন্ত্র যার সাহায্যে বোতাম টিপে কাগজে লেখা যায়। প্রথম উদ্ভাবিত টাইপ রাইটারে বিদ্যুতের ব্যবহার ছিলনা। পরবর্তীতে বৈদ্যুতিক টাইপ রাইটার আবিষ্কৃত হয়। মার্কিন যুক্তরাষ্ট্রের একজন যন্ত্রপ্রকৌশলী ক্রিস্টোফার শোলস্‌ ১৮৬৬ খ্রিষ্টাব্দে প্রথম আধুনিক ধাঁচের টাইপ রাইটার নির্মাণ করেন। ১৮৭৪ খ্রিষ্টাব্দে রেমিংটন রান্ড কোম্পানি সাধারণ মানুষের জন্য শোলস্‌ অ্যান্ড গ্লিডেনস্‌ ব্র্যান্ডের প্রথম টাইপরাইটার বাজারজাত করে। পরবর্তীকালে বাজারে আসে আরো উন্নত ধরনের অত্যাধুনিক ইলেকট্রনিক টাইপ রাইটার। টাইপ রাইটারের প্রযুক্তিতেই উন্নতভাবে কাগজে ঝকঝকে ছাপা পাওয়া যায়। যদিও বর্তমান বিশ্বে টাইপ রাইটারের ব্যবহার প্রায় বন্ধ হতে বসেছে; সারা বিশ্বের আজকের কম্পিউটারের কী-বোর্ডের নকশা টাইপ রাইটার থেকে নেওয়া। সুতরাং টাইপ রাইটার হচ্ছে কম্পিউটার 
চালানোর প্রথম ধাপ।
শান্তনু

শান্তনু (সংস্কৃত: शांतनु) প্রাচীন ভারতের হস্তিনাপুরের কুরু রাজা। তার সর্ম্পকে মহাভারতে উল্লেখ করা হয়েছে। তিনি ভারত বংশের উত্তরাধিকারী এবং পাণ্ডব ও কৌরবদের পূর্বপুরুষ। তিনি হস্তিনাপুরের রাজা প্রতীপ ও তাঁর স্ত্রী সুনন্দার কনিষ্ঠ পুত্র ছিলেন। বড় ভাই দেবাপি সন্ন্যাস গ্রহণ করেন ও মেজো ভাই বাহ্লীক কুরুরাজ্যের বাইরে বাহ্লীকপ্রদেশের রাজা হওয়ার কারণে তিনি হস্তিনাপুরের রাজা হন।
তার প্রথম স্ত্রী ছিলেন জাহ্নবমুনির কন্যা গঙ্গা (দেবী) বা জাহ্নবী, যার গর্ভে সাতজন পুত্রসহ ভীষ্মের(দেবব্রত) জন্ম হয়। গঙ্গা শান্তনুকে পরিত্যাগ করার পর। ইনি চেদীর রাজা উপরিচর বসু ও অপ্সরা আদ্রিকার কন্যা এবং দাশরাজের পালিতা কন্যা সত্যবতীকে বিবাহ করেন| 
সত্যবতীর সঙ্গে মিলনের ফলে এর চিত্রাঙ্গদ ও বিচিত্রবীর্য নামে দুটো পুত্র হয়।
ইক্ষ্বাকুবংশীয় এক রাজা, যিনি বহু যজ্ঞ করে স্বর্গে গিয়েছিলেন। একদিন মহাভিষ যখন দেবতাদের সঙ্গে ব্রহ্মার সভায় বসে ছিলেন, তখন বায়ুর প্রভাবে গঙ্গাদেবীর সূক্ষ্ম বস্ত্র অপসৃত হল। দেবতারা নতমুখ হলেন, কিন্তু মহাভিষ অপলক দৃষ্টিকে গঙ্গার দিকে তাকিয়ে রইলেন। ব্রহ্মা সেটা লক্ষ্য করে মহাভিষকে বললেন যে, তিনি স্বর্গে থাকার উপযুক্ত নন, ওঁকে আবার মর্ত্যলোকে জন্মাতে হবে। মহাভিষ তখন ঠিক করলেন যে, তিনি প্রতীপ রাজার পুত্র হবেন। যথা সময়ে মহাভিষ শান্তনু নাম নিয়ে প্রতীপ রাজার পুত্র হয়ে জন্মান।